એક છાપાંનો ફેરિયો ચાર રસ્તે છાપું વેચવા બૂમો પાડતો હતો, ‘વાંચો તાજા સમાચાર. અમદાવાદમાં ભરબપોરે પચાસ લૂંટાયા.’ રસ્તેથી પસાર થતા એક સજજન બે રૂપિયામાં છાપું ખરીદી ચાલવા લાગ્યા. ફેરિયો ફરી બૂમો પાડવા લાગ્યો, ‘વાંચો તાજા સમાચાર. અમદાવાદમાં ભરબપોરે એકાવન લૂંટાયા.’ (સાર : આ એક નાની વાત કેટલી કહેવતો સાચી ઠેરવે છે? બોલે તેનાં બોર વેચાય. લોભિયા હોય ત્યાં ધુતારા ભૂખ્યા ન મરે. સુણતલ કાન ન માનીએ, નજરું જોયા સાચ.)